Катыньска масакра

**Катыньска масакра** — сполочна назва про масовы забивства польскых военных заятцьох и цивилистох, учиненых совѣтсков тайнов службов НКВД в апрѣлю и маю рока 1940.

Означѣня *Катыньска масакра* зачаточно ся поуживало лем про забивство польскых офицерох в Катыньском лѣсѣ в Смоленской области. Але пак были найдены иншы масовы погребѣня польских подданых и совѣтскы архивны документы, котры свѣдчили о масовых екзекуциях, и понятя *Катыньска масакра* зачало означовати вшиткы екзекуции, учинены на польскых горожанах в апрѣлю и маю 1940, в розличных лаграх НКВД СССР: Козельском, Старобельском, Осташковском,  а тыж в тюрмах на заятых в року 1939 териториях Польщи.

## Четверте дѣлѣня Польщи
В конци августа 1939 нацистична Германия была готова напасти на Польщу. Пакт Молотов-Риббентроп (23. 08.1939, Москва) забеспечив ей, же СССР не буде до того ся мѣшати, з другого боку, СССР собѣ дипломатично окреслив властну сферу вплыву в Польщи, а тыж в Бесарабии, Естонии, Латвии, Литвѣ и Финландии, до котрой сферы обѣцяла ся не мѣшати нацистична Германия. 1. септембра 1939 Нѣмцѣ, а 17. септембра Совѣты зачали наступ, жебы забрати собѣ договорены територии. Польща зостала роздѣлена на три части:

## Заятцѣ в руках НКВД
На територии, занятой СССР упали до заятя 230 — 240 тысяч польскых воякох, а пак еще 12 тысяч при занятю Литвы и Латвии, на умѣщѣня котрых НКВД зрядило 140 лагрох. Найвекшы были Козельск (на югозапад од Москвы, 5000 особ), Осташков (озеро Селигер, 6500 особ) Старобельск (на юговыход од Харькова, 3946 особ). Заяты были выслухованы, а меджи нима НКВД выявило 14736 особ, котры были затятыма противниками СССР и комунизма а еще 10000 запертых поза лаграми неприятельох,  котры заслужили найвысшу кару а мають быти зликвидованы. Рапорт о том ч.&nbsp;749/В подав 5. марца 1940 до Политбюро ВКП(б) шеф НКВД Лаврентий Берия. Ликвидация была схвалена. Выстрѣляня ся зачали 3. апрѣля 1940 партиями по даколькосто заятцьох, котрых доправляли желѣзницьов до Гнѣздова, пак автобусами до Смоленска, пак до катыньского лѣса, де ся конала екзекуция. Стрѣляло ся з нѣмецкых пиштольох нѣмецкыма кулями, котры походили з нѣмецкых додавок 1930-х рокох. Выстрѣльованя ся закончили в маю, подля запискы шефа КГБ А.&nbsp;Шелепина (1959), довъедна выстреляли 21857&nbsp;особ, з того в Катыни 4421, в Старобельску 3820, в Осташковѣ 6311, инде 7305 (в лаграх и тюрмах Западной Украины и Западной Бѣлоруси.

 

## Выслѣджѣня  злочину
На осѣнь 1942 Нѣмцѣ дознали ся о гробах в катыньском лѣсѣ, а од марца 1943 зачала роботу 12-членна комисия Меджинародного Червеного Креста. Резултаты того выслѣджѣня в Москвѣ назвали геббелсовсков пропагандов. На Нюрнбергском процесѣ (1945–1946) тота масакра ся проберала три днѣ, СССР складовав вину на  Wehrmacht, але не мав на то доказы, а про то не было вынесене жадне рѣшѣня. Конгрес США на жадость польскых емигрантох выслухав 81 свѣдка и зобрав 183 доказы о винѣ НКВД, але влада СССР тото одмѣтовала. В року 1898 польска преса опубликовала доказы совѣтской вины подля материалох комисии Червеного Креста з року 1943, котры свѣдчили, же масакра стала ся в року 1940, циже о рок скорше, як там пришов Wehrmacht. 13. апрѣля 1990 совѣтскый лидер Михаил Горбачов официално вызнав *Катыньску масакру* за злочин сталинского режима, в октобрѣ 1992 русскый президент Борис Йельцин передав польскому президентови Лехови Валенсови копии затайованых документох и тыж перебачив ся за масакру.

## Жерела и одказы
*  
* **Вишлёв О. В.** СОВЕТСКО-ГЕРМАНСКИЕ ДОГОВОРЫ 1939 // Большая российская энциклопедия online (2017); https://web.archive.org/web/20230514184806/https://old.bigenc.ru/world_history/text/3589388 Одчитане: 15.04.2020 

## Референции

Катеґорія:Друга світова война